open-index/open-wikipedia-markdown huggingface dataset:
Circuíto Riverside International

O **Riverside International Raceway** é un circuíto automobilístico situado en Riverside, California, Estados Unidos.

O circuíto construíuse para acoller diferentes carreiras de motor, e por iso ten diferentes configuracións de trazado:
* A configuración máis longa ten unha lonxitude de 5,25&nbsp;km.
* A segunda configuración ten unha lonxitude de 4,16&nbsp;km.
* A terceira configuración, que é a que se utiliza nas carreiras da NASCAR, ten tamén unha lonxitude de 4,16&nbsp;km.

Neste circuíto producíronse diversos accidentes mortais, comezando a longa lista xa a primeira fin de semana da primeira carreira que se disputou.

## A Fórmula 1 
No circuíto de *Riverside* disputouse unha vez o Gran Premio dos Estados Unidos, Gran Premio dos Estados Unidos de 1960, e, como no circuíto de Sebring debido a pouca afluencia de público e ós elevados custos da organización da carreira, esta pasou a Watkins Glen na tempada seguinte.

### Todos os gañadores de Fórmula 1, no circuíto de Riverside International
Circuíto de Nivelles-Baulers

**Nivelles-Baulers** é un autódromo de 3.720 metros de extensión situado en Nivelles, Bélxica. Foi sede do Gran Premio de Bélxica de Fórmula 1 nas tempadas 1972 e 1974.

A diferenza do circuíto de Spa-Francorchamps, as amplas zonas de escape deseñadas en 1971 permitían evitar accidentes (pola maior visibilidade) e diminuía as consecuencias. Iso tamén causaba que os espectadores debesen situarse lonxe da pista, o que combinado co deseño plano do circuíto xerou rexeitamento por parte de pilotos e espectadores. O autódromo continuou usándose para carreiras de motociclismo ata o ano 1981.

### Todos os gañadores de Fórmula 1, no circuíto de Nivelles-Baulers
Pulga de area

A **pulga da area** ou **pulga da praia** (*Talitrus saltator*) é un crustáceo anfípodo de pequeno tamaño, medindo os machos entre 16 e 22 milímetros. É abundante na zona intermareal das praias da Península Ibérica.

A súa alimentación consiste en algas e restos orgánicos en descomposición, que obtén limpando os grans de area un por un. A pulga de praia forma parte da alimentación de moitas especies de aves e peixes. A femia caracterízase por inxerir as súas propias crías para que se alimenten do seu corpo.

## Notas
Obatzda

**Obatzda** é un tipo de queixo elaborado en Baviera. Prepárase cunha mestura de queixos Camembert con po de pemento doce e cebolas nunha especie de masa para untar que se emprega sobre pan ou pretzels. O Obatzda é un exemplo clásico que aparece como petisco nos biergarten bávaros. O nome provén da palabra en bávaro que en alemán denomínase Angebatzter que significaría  "triturado" en galego.

## Variantes 
Existe un queixo moi similar nas receitas da cociñas propias de Austria/Eslovaquia denominado Liptauer.
Royan

**Royan** (Roeyan en santongès) é unha comuna situada no departamento de Charente-Maritime, na rexión de Poitou-Charentes, Francia.

En 1999 tiña 17.102 habitantes. A economía baséase no balneario (5 praias).

## Véxase tamén 
### Ligazóns externas 
*Royan
Ramón Varela Núñez

**Ramón Varela Núñez**, nado en Santiago de Compostela o 28 de maio de 1923 e finado na mesma cidade o 12 de xuño de 2008, foi un médico galego.

## Traxectoria 
Licenciado en Medicina pola Universidade de Santiago de Compostela, doutorouse en medicina e cirurxía pola Universidade Complutense de Madrid, cunha tese sobre as alteracións producidas nos órganos dos animais de laboratorio sometidos a baixas temperaturas. Comezou a traballar como profesor axudante na Universidade de Santiago en 1947 ata que conseguiu praza de catedrático na Universidade de Sevilla (1963).

Dous anos máis tarde trasladouse de novo a Santiago xa como catedrático de histoloxía e anatomía patolóxica, onde ocupou diversos cargos administrativos tanto na facultade como no equipo reitoral da universidade, e onde foi decano de medicina entre 1970 e 1978. A súa liña principal de investigación foi a patoloxía tumoral.

Era membro da Real Academia de Medicina e Cirurxía de Galicia, onde ocupaba a cadeira de anatomía patolóxica.

## Galardóns 
* Medalla Castelao, 1996
* Fillo adoptivo de Pontevedra
* Premio de Investigación de Galicia en 1996.

## Véxase tamén 
### Bibliografía 
* 
*
Ignacio Martín-Esperanza

**Ignacio Martín-Esperanza Tejada**, nado en Verín o 5 de xuño de 1936, é un exfutbolista e exadestrador galego. Xogaba de dianteiro e foi un dos membros máis destacados do Pontevedra na década de 1960, na época coñecida como a do "Hai que roelo", na que o equipo militou durante varias tempadas na Primeira División.

## Traxectoria 
### Como futbolista 
#### Real Madrid 
Fillo do capitán de carabineiros Ignacio Martín-Esperanza Albareda e de María Tejada Gómez, comezou xogando ao fútbol no Verín, e aos 18 anos ingresou no Real Madrid. Militou no filial do club branco, o Plus Ultra, en Segunda División, e saíu cedido dúas tempadas a dous equipos tamén de Segunda: o La Felguera e o Atlético Ceuta. Sumou 105 partidos e 31 goles na categoría de prata entre 1956 e 1960.

#### Betis e Algeciras 
En 1960 fichou polo Betis, co que debutou na Primeira División o 11 de setembro, nun partido en que os béticos gañaron por 2-0 ao Mallorca. Titular indiscutible na súa primeira tempada en Sevilla, con Ferdinand Daučík no banco, unha grave lesión sufrida no Camp Nou en outubro de 1961 cortou a súa progresión. Trala lesión disputou só 9 partidos máis no equipo andaluz en case dúas tempadas. Na segunda metade da tempada 1962/63 foi traspasado ao Algeciras, da Terceira División, que pagou por el 250.000 pesetas. Foi unha peza clave para que o equipo lograse na fase de promoción o segundo ascenso á Segunda División da súa historia.

#### Pontevedra 
En 1963 fichou polo Pontevedra, que se preparaba para debutar na Primeira División. Disputou completos todos os encontros da tempada, e marcou un total de 8 goles, pero o equipo acabou descendendo. Con todo, volveu subir na seguinte campaña, tras proclamarse campión de Segunda, e mantívose durante cinco anos máis na elite, na época do Pontevedra que pasou á historia como a do "Hai que roelo". pero non puido salvar o equipo do descenso a Terceira. Continuou á fronte do equipo na seguinte tempada, pero foi cesado despois de 11 xornadas, co equipo na quinta posición. En xuño de 1974 asinou como novo adestrador do Lugo, ao que dirixiu durante dúas campañas na Terceira División.

Nas tempada 1976/77 e 1977/78 adestrou o Algeciras, conseguindo na segunda delas o ascenso á Segunda División, 15 anos despois de que o lograse como xogador no mesmo club. Nos seguintes anos pasou polo Lleida e o Figueres, antes de regresar en 1982 ao Lugo, ao que adestrou durante unha tempada máis. A continuación adestrou o Hospitalet, o Portonovo e o Atlético Baleares, e entre 1993 e 1994 exerceu como secretario técnico do Pontevedra. En 1999 volveu brevemente ao banco do club granate, pero dimitiu por sorpresa despois de só 6 xornadas, molesto porque o seu método de traballo fose cuestionado. Continuou no club como director deportivo ata o ano 2001.

## Notas
Mosaico

miniatura|300px|Mosaico romano (s. III-IV) procedente das escavacións arqueolóxicas na Praza de San Domingos (Lugo).
[Cristo [pantocrátor da Igrexa de Santa Sofía|300px|miniatura]]
Un **mosaico** é unha composición decorativa ou artística, confeccionada con pequenas pezas de vidro, cerámica, pedra etc., de cores variadas, que van unidas a unha base formando figuras.

## Historia e características 
Empregouse na cidade asiria chamada Nínive. Púidose ver que decoraban as paredes e as columnas con pequenos anacos de arxilas de cores debuxando formas xeométricas.

Todos os pobos antigos fixeron incursión nesta arte tanto na antigüidade clásica como na de Mesoamérica. Na antigüidade clásica chegou a ser un produto moi elaborado e de grande luxo coa cultura helenística, na que se comezaron a realizar obras máis elaboradas con temas complexos e episodios da vida cotiá e da mitoloxía. Os materiais empregados tamén foron máis ricos (mármore, vidro, ónice). A arte do mosaico adquire a súa difusión na época do Imperio romano.

No mundo europeo foi moi frecuente e dende moi temperán (dende finais do século V a.C.) o pavimento composto por pequenas pedras apañadas nos ríos de tamaños e de cores distintas. Con estas pedras facíanse debuxos sinxelos de temas xeométricos. Nas vilas de Castela e León (en España) seguiron a través dos séculos esta tradición para os patios. É o que chaman *enguijarrado*.

Este sistema de pavimentación púidose ver claramente nas casas de Olinto (*Olynthos*), antiga cidade grega da rexión de Macedonia na península Calcídica, que foi destruída por Filipo II de Macedonia no ano 348 a. dC., e nas cidades de Pella e Corinto. As escenas representadas con estes pelouros adoitan ser do mundo mariño, do repertorio homérico e do culto a Dioniso.

Ao longo da historia da humanidade a arte do mosaico foise desenvolvendo e enriquecéndose, adquirindo o estilo e os materiais axeitados a cada época.

## Véxase tamén 
### Outros artigos 
* Mosaico helenístico 
* Mosaico romano
A chamada do Brindo

***A chamada do Brindo*** é unha novela fantástica escrita por Xesús Manuel Marcos, e que forma parte da triloxía *O Brindo de ouro*, sendo esta a primeira parte da triloxía. Publicada no ano 2004 por Edicións Xerais, resultou gañadora ese mesmo ano do certame de literatura xuvenil, o Premio Merlín, organizado pola mesma editorial. A novela está situada nunhas terras míticas, cuxos xentilicios e topónimos son sacados de lugares do Courel, terra natal do autor.

## A obra 
O protagonista, Selmo, é o fillo do gardián da tribo dos arxinas. Esta tribo, xunto cos broncedos, formarán os habitantes das Terras Outas. O protagonista atópase un día coa súa aldea, Cido, asolada e queimada por parte dos broncedos, sendo el o único supervivente. Deberá emprender unha aventura para recuperar o Brindo, un corno máxico feito de ouro co cal o seu pai avisaba á aldea cando se aveciñaba algún tipo de perigo.

No seu camiño atoparase con dous personaxes heroicos, Toimil e Oulego, que xunto co seu lobo albino Lombán, axudaranlle no seu obxectivo.

O libro conseguiu o premio Merlín no ano 2004 e o premio The White Ravens no 2005.

## Traducións 
*Ao castelán por Ánxela Gracián co título de *El Brindo de oro* publicado en 2008 por Editorial Anaya.
## Notas 
## Véxase tamén 
### Outros artigos 
* Xesús Manuel Marcos
* Premio Merlín
* O Brindo de ouro

### Ligazóns externas 
* Información xeral sobre o libro
* Ficha en Ed. Xerais
Illas

**Illas** é un concello do Principado de Asturias. Ten 1.018 habitantes repartidos nunha extensión de 25,51&nbsp;km².

## Demografía 
Illas ten unha poboación avellentada e en constante retroceso. Evolución da poboación de Illas:

## Política 
O actual alcalde de Illas pertence a Esquerda Unida e foi elixido no ano 2007.

IU-BA
PP
PSOE
URAS
Outros
Total

**2003**
2
2
1
4
0
**9**

**2007**
4
3
1
1
0
**9**
Xesús Manuel Marcos

**Xesús Manuel Marcos López**, nado en Seoane do Courel (Folgoso do Courel) o 2 de novembro de 1967, é un escritor galego.

## Traxectoria 
Estudou a carreira de Dereito na Universidade de Santiago de Compostela, e na actualidade é funcionario do Ministerio de Xustiza en Madrid. Ten colaborado nos xornais *La Voz de Galicia*, *O Correo Galego* e *El Progreso*.

## Obras 
* *Aliados solitarios* (1994, Ediciós do Castro).
* *En terra perigosa* (1996, Espiral Maior).
* *Terra queimada* (1997, Laiovento).
* *O Brindo de ouro: A chamada do Brindo* (2004, Xerais). Traducido ao castelán no 2008 como *El brindo de oro*, publicado en Anaya.
* *Fonte de Esperante* (2005, Xerais) (relatos).
* *A lúa dos everglades* (2007, Xerais), Premio de narrativa Terra de Melide.
* *O Brindo de ouro: A táboa da hospitalidade* (2009, Xerais).
* *O esconxurador* (2010, Galaxia).
* *O bebedor de rakia*, 2011, Xerais.

### Obras colectivas 
* *Relatos* (1995, Laiovento).
* *Tres merlos brancos* (2008, Espiral Maior).

## Premios 
* Premio Manuel Murguía do concello de Arteixo no 1994, por *A cela de arame*.
* 3º Premio Modesto Rodríguez Figueiredo do Pedrón de Ouro no 1994, por *Aires solitarios*.
* Premio Narración Curta Ricardo Carvalho Calero do concello de Ferrol no 1996, por *Terra queimada*.
* Premio Merlín no 2004, por *O Brindo de ouro: A chamada do Brindo*.
* Premio Manuel Murguía no 2006, por *A caída da folla*.
* Premio de narrativa Terra de Melide no 2007, por *A lúa dos everglades*.

## Notas 
## Véxase tamén 
### Ligazóns externas 
* Blog de Xesús Manuel Marcos
*
Corvera, Asturias

**Corvera** é un concello do Principado de Asturias. No ano 2006 tiña 15.787 habitantes repartidos en 46,01&nbsp;km².

## Demografía 
Evolución da poboación de Corvera ó longo do século XX:

## Política 
A alcaldía de Corvera corresponde ao PSOE, en coalición con EU. Na súa elección recibiu o apoio de 2 dos 3 concelleiros do PP.

USPC
PSOE
PP
IU-BA
URAS
Outros
Total

**1999**
-
8
4
3
2
0
**17**

**2003**
7
3
3
3
1
0
**17**

**2007**
7
5
3
2
0
0
**17**
Club Deportivo Castellón

dereita|miniatura|CD Castellón 2023-24.
O **Club Deportivo Castellón** (en valenciano: *Club Esportiu Castelló*) é un club de fútbol español, da cidade de Castelló de la Plana na Provincia de Castelló. Foi fundado en 1922 e actualmente milita na Segunda División, tras ascender desde Primeira Federación en 2024.

## Uniforme 
* **Uniforme titular**: Camiseta a franxas verticais brancas e negras, pantalón e medias brancos. 
* **Uniforme alternativo**: Camiseta, pantalón e medias vermellos.

## Estadio 
O Nou Castàlia foi fundado en 1987 e substituíu o antigo Castàlia. O partido inaugural foi o 17 de abril de 1987 co Atlético de Madrid. Ten capacidade para 15.500 persoas e ten unhas dimensións de 102x70 metros.

## Datos do club 
* **Tempadas en 1ª**: 11 
* **Tempadas en 2ª**: 40 
* **Tempadas en 2ªB**: 12  
* **Tempadas en 3ª**: 16 (Incluída a 2012/13)
* **Mellor posto na liga**: 4º (Primeira división española tempada 42-43) 
* **Peor posto na liga**: 19º (Primeira división española tempada 90-91)
* **Posto na Clasificación histórica de Primeira División**: 34º

### Datos do club en liga 
* Partidos xogados: 285
* Gañados : 103
* Perdidos : 79
* Empatados : 152
* Goles a favor: 419
* Goles en contra: 588
* Maior goleada conseguida: 8-0 CE Sabadell (Primeira división española tempada 44-45)
* Maior goleada encaixada: 9-1 Real Madrid (Primeira división española tempada 41-42)

## Xogadores 
### Cadro Actual 
## Palmarés 
### Torneos 
* **Segunda división (3)**: 1940/41 (Grupo Sur), 1980/81 e 1988/89
* **Copa da Liga da Segunda división (1)**: 1983/84
* **Segunda división B (1)**: 2002/03 (Grupo 1)
* **Tercera división (6)**: 1929/30, 1952/53, 1963/64, 1964/65, 1965/66 e 1968/69
* **Subcampión da Copa do Xeneralísimo (1)**: 1972/73

### Torneos rexionals 
* **Campionato de Valencia (2)**: 1928/29 e 1929/30

### Distincións individuais de futbolistas 
#### Pichichis 
* Cioffi (1974/75, Segunda división)
* Pedro Alcañiz (1974/75, Segunda división)

#### Zamora 
* Carlos Sánchez (2007/08, Segunda división)

## Véxase tamén
### Ligazóns externas
* Sitio web oficial
* Sitio web oficial das peñas
Villanueva de Gormaz

**Villanueva de Gormaz** é un concello español da provincia de Soria (Castela e León). A súa poboación é de 10 habitantes (INE 2012) e ocupa unha superficie de 21,43 km².

## Véxase tamén 
### Ligazóns externas 
* Páxina oficial do concello
Redes, Caamouco, Ares

**Redes** é un lugar da parroquia de San Vicente de Caamouco no concello de Ares na provincia da Coruña. Tiña 271 habitantes no ano 2007 segundo datos do Instituto Galego de Estatística dos cales eran 137 homes e 134 mulleres, o que supón un aumento con relación ao ano 2003 cando tiña 270 habitantes. É unha vila mariñeira que ten un grande atractivo turístico. Redes era unha antiga e pequena aldea de pescadores, conserva na actualidade todo o sabor mariñeiro tradicional.

## Redes na cultura popular 
Existe unha frase común que di: *En Ares non te pares, en Redes non te quedes e en Caamouco para pouco.*

Ademais, en Redes rodouse e escolleuse como escenario da ficticia vila de Louredo na serie *Padre Casares* e unha parte da película *Julieta* de Pedro Almodóvar.

## Galería de imaxes 

File:Redes, Caamouco, Ares - 22 Mar 09.jpg
Ficheiro:Redes 3.JPG
Ficheiro:Redes 4.JPG
Ficheiro:Redes 1.JPG|Casas cara á ría de Ares, ó fondo o concello de Pontedeume

## Lugares e parroquias 
### Lugares da parroquia de Caamouco 
### Parroquias de Ares
## Notas 
## Véxase tamén 
### Outros artigos 
* Lugares de Ares
Illán de Vacas

**Illán de Vacas** é un concello da provincia de Toledo, na comunidade autónoma de Castela-A Mancha. Segundo o censo municipal en 2017 tiña 5 habitantes, o que o converte nun dos concello menos poboados de toda España.

## Demografía 
A evolución da súa poboación dende 1900: 

Evolución da poboación de Illán de Vacas dende a década dos 50 ata agora:

ImageSize = width:450 height:370
PlotArea = width:400 height:300 left:50 bottom:45

DateFormat = yyyy
Period = from:0 till:110

TimeAxis = orientation:vertical
ScaleMajor = unit:year increment:10 start:0
Colors= 
  id:AO  value:blue
  id:AA  value:rgb(0.5,0.5,0.5)
  id:AB  value:rgb(0.5,0.5,0.5)
  id:AC  value:rgb(0.5,0.5,0.5)
  id:AD  value:rgb(0.5,0.5,0.5)
  id:AE  value:rgb(0.5,0.5,0.5)
  id:AF  value:red
PlotData=
  width:25 mark:(line,white) align:left fontsize:7

  bar:1950(106)      from:0 till:106 color:AO
  bar:1960(98)      from:0 till:98 color:AA
  bar:1970(43)      from:0 till:43 color:AB
  bar:1981(21)      from:0 till:21 color:AC
  bar:1991(0)      from:0 till:0 color:AD
  bar:2001(7)      from:0 till:7 color:AE
  bar:2007(6)      from:0 till:6 color:AF
Jesús Rollán

**Jesús Miguel Rollán Prada**, nado en Madrid o 4 de abril de 1968 e finado en La Garriga, provincia de Barcelona, o 11 de marzo de 2006, foi un xogador de wáter-polo español.

## Biografía 
Jesús Rollán foi un xogador de wáter-polo español, que xogaba na demarcación de porteiro. O seu primeiro club foi o equipo madrileño Vallermoso. A Jesús dáballe moita preguiza ir aos adestramentos por non se desprazar, polo que se dedicaba a xogar cos seus amigos ao fútbol ou ao baloncesto. Pero unha lesión de ligamentos fixo que se decantase por este deporte.

Máis tarde trasladouse a Barcelona para dar un xiro importante ao seu palmarés. Licenciouse en Enxeñaría agrónoma.

Tanto a nivel de club, como coa selección española, Jesús Rollán conta cun palmarés cheo de éxitos. Os seus éxitos comezaron nos anos 1990 coa medalla de prata nos Xogos Olímpicos de Barcelona. Fora un dos abandeirados da selección xunto con Manuel Estiarte.

Amigo da Infanta Cristina, foi el quen, durante os Xogos Olímpicos de Atlanta, presentoulla a Iñaki Urdangarin.

Faleceu o 11 de marzo de 2006, aos 37 anos de idade, nun balneario do municipio de La Garriga (Barcelona). Internado dende outubro de 2005, grazas ao programa Tutoría para Deportistas do Comité Olímpico Español (COE), o deportista intentaba superar os seus problemas de depresión e dependencia.

O declive de Rollán comezou ao retirarse, tralos Xogos Olímpicos de Atenas. Dende entón, e a pesar de colaborar coa Federación de Natación, separárase da súa muller, tiña problemas para ver a súa filla e xa entrara nunha espiral de autodestrución.

Días despois da súa morte, a Federación Española de Natación outórgalle a *Placa de Honor*, o máis alto recoñecemento dunha federación. Ademais a partir da tempada 2005-2006, créase o **Trofeo Jesús Rollán** que se lle outorgará ao gardameta menos goleado da tempada, equivalente ao Trofeo Zamora de fútbol.

### Selección nacional 
Foi internacional coa selección española de wáter-polo en numerosas ocasións durante 1989-2002. Sendo a época que maiores éxitos deu ao wáter-polo español.

## Clubs 
* Vallehermoso - (España) 
* Club Natació Catalunya - (España)
* Pro Recco - (Italia)
* Club Natació Sabadell - (España)

## Títulos 
*2001: 
**Medalla de Ouro - Xogos do Mediterráneo en Tunes. 
**Medalla de Ouro - Campionatos do Mundo de Fukuoka.
*2000: 
**4º - Xogos Olímpicos en Sydney
*1999: 
**Medalla de Bronce XI Copa do Mundo Sénior, Sydney.
*1998: 
**Medalla de Ouro - VIII Campionato do Mundo, Perth.
*1997: 
**Medalla de Bronce - Xogos do Mediterráneo, Bari.
*1996: 
**Medalla de Ouro (Croacia, 7-5) - Xogos Olímpicos en Atlanta.
*1994: 
**Medalla de Prata - VII Campionato do Mundo, Roma.
*1993: 
**Medalla de Bronce - Campionato de Europa, Sheffield .
*1992: 
**Medalla de Prata - Xogos Olímpicos en Barcelona.
*1991: 
**Medalla de Prata - Campionato do Mundo, Perth. 
**Medalla de Prata - Campionato de Europa, Atenas.

## Véxase tamén 
### Ligazóns externas 
* Entrevista de 2002
Sandía

miniatura|243px|Watermelon Juice
A **sandía** (***Citrullus lanatus***) é unha planta e un froito orixinario de África tropical. Encontráronse vestixios, dos que se deduce, que xa existía no antigo Exipto. De aí pasou aos países bañados polo Mediterráneo. Ao Continente Americano chegou grazas a países Europeos, como España e Portugal. É un alimento moi rico en vitamina A. É un dos froitos de maior tamaño de cantos se coñecen e pode acadar ata os 10 quilos de peso.

## Clasificación 
miniatura|esquerda|250px|Sandía melchora
É unha planta herbácea, que pertence á familia das Cucurbitáceas é parente de froitas coma o melón ou o cabazo; crece da planta chamada sandieira. Necesita climas cálidos ou tropicais.

## Principais produtores 
Os países principais produtores de sandías son: Turquía, Grecia, Italia, España, a China e o Xapón.

## Notas 
miniatura|esquerda|250px|Anacos de sandía

## Véxase tamén 
### Ligazóns externas 
* https://web.archive.org/web/20080622031510/http://frutas.consumer.es/documentos/frescas/sandia/intro.php
Zara Home

**Zara Home** é unha cadea de tendas de téxtil para o fogar do grupo Inditex. As súas oficinas centrais atópanse en Arteixo (provincia da Coruña). Vende produtos para a cama, baño, mesa, salón... Esta dirixida por Eva Cárdenas Botas.

## Países con tendas
Zara Home posúe 315 tendas en 30 países como Luxemburgo, Portugal, Austria, Irlanda, Alemaña...

## Véxase tamén
### Ligazóns externas 
*Sitio web oficial
*Web de Inditex
Pomelo

O **pomelo** (***Citrus × paradisi***), é unha árbore da familia das rutáceas cultivada pola súa froita cítrica. É un híbrido, probablemente producido de forma espontánea entre a *Citrus maxima* e a laranxeira doce (*Citrus × sinensis*) nas plantacións do mar Caribe ao redor do século XVII.

## Características 
O froito, chamado tamén **pomelo**, é un hesperidio globoso ou apenas piriforme, de ata 15&nbsp;cm de diámetro. Está recuberto dunha tona grosa, carnosa, despegada do endocarpo, de cor amarela ou rosácea, con glándulas oleosas pequenas e moi aromáticas. Ten de 11 a 14 carpelos, firmes, moi xugosos, doces ou ácidos segundo a variedade, separados por paredes membranosas de característico sabor amargo que conteñen polpa de cor que vai da amarela pálida á vermella moi intensa. As sementes son escasas, de ata 1,25&nbsp;cm de longo, normalmente poliembriónicas, lisas, elípticas ou apicadas, brancas por dentro.

## Principais produtores 
Os principais países produtores deste cítrico son os EUA, Arxentina, Cuba, Israel, Chipre, Mozambique, México e Suráfrica.

## Notas
Circuíto Mont-Tremblant

O **Circuíto Mont-Tremblant** é un autódromo de 2.650 metros de extensión, situado a 13&nbsp;km ao norte da localidade de Mont-Tremblant, Quebec, Canadá. Inaugurado no ano 1964, recibiu a categorías de monoprazas como a Fórmula 1, a USAC Championship Car Series e a Champ Car World Series, e albergou carreiras de resistencia tales como a CanAm e a American Le Mans Series.

### Todos os gañadores de Fórmula 1, no circuíto de Mont-Tremblant 
miniatura|Circuíto de Mont-Tremblant antes de 2004|centro
## Véxase tamén
### Ligazóns externas 
* Sitio oficial do Circuit Mont-Tremblant
Campionato do mundo de tríatlon 2008

O **XX Campionato Mundial de Tríatlon** celebrouse en Vancouver (Canadá) o 8 de xuño de 2008 baixo a organización da Unión Internacional de Tríatlon (ITU) e a Federación Canadense de Tríatlon.
Os 1,5&nbsp;km de natación realizáronse na English Bay, os 40&nbsp;km de bicicleta e os 10&nbsp;km de carreira desenvolvéronse no Parque Stanley da cidade canadense.

## Países participantes 
Participaron en total 139 triatletas (77 homes / 62 mulleres) de 36 federacións nacionais afiliadas á ITU.

## Resultados 
### Masculino 

### Feminino 

## Medalleiro
Circuíto urbano de Long Beach

O **circuíto urbano de Long Beach** é un circuíto de carreiras urbano situado en Long Beach (California, Estados Unidos). Nel disputouse o Gran Premio do oeste dos Estados Unidos de Fórmula 1 entre  e , e o Gran Premio de Long Beach da Champ Car World Series desde a tempada 1984 ata a data, así como carreiras de automóbiles históricos, a American Le Mans Series, a Formula Drift e a Förmula Atlantic.

Logo da unificación da Champ Car e a IndyCar Series no ano 2008, o Gran Premio de Long Beach e a carreira no Twin Ring Motegi disputáronse no mesmo fin de semana, ambas as válidas para o campionato da IndyCar Series.

O trazado do circuíto, duns tres quilómetros de extensión, modificouse tres veces durante os oito anos como data da Fórmula 1, e moitas veces máis como parte da Champ Car. Todos incluíron unha longa recta pola vía da costa, cerca do porto, e numerosas curvas de 90 graos e pinzas pechadas.

### Todos os gañadores de Fórmula 1, no circuíto urbano de Long Beach
Circuíto de Donington Park

**Donington Park** é un autódromo situado cerca do Castelo de Donington, no noroeste de Leicestershire, Inglaterra.

O trazado é propiedade de Tom Wheatcroft, un entusiasta automobilista millonario. Ocasionalmente, úsase para concertos e outros eventos non relacionados co deporte motor.

Durante varias tempadas acolleu á Fórmula 1. Unha das carreiras máis recordadas foi a do Gran Premio de Europa de 1993 gañada por Ayrton Senna. Dispón dunha tenda que trata sobre deportes de motor, gardando a memoria de Senna.

Na actualidade dispútanse neste circuíto o Campionato Británico de Turismos, a Fórmula 3 Británica, Campionato Británico de Resistencia, o campionato mundial de superbikes e o mundial de MotoGP. O circuíto tamén alberga un museo, onde se pode apreciar a "colección do Grand Prix de Donington", o cal foi aberto en 1973 e contén a maior colección de coches de Grand Prix do mundo.

Ten unha gran revelancia, e é que favorece a realización de concertos e festivais de rock nas súas instalacións, albergando eventos como Monsters of Rock a finais dos 1980 e principios dos 1990, cando grupos como AC/DC, Aerosmith, Metallica, Guns N' Roses e Iron Maiden tocaron alí.

No ano 2001 foi a sede da presentación da agrupación Stereophonics (A Day at the Races), Ozzfest en 2002 e Download Festival en 2003.

## Todos os gañadores de Fórmula 1, no circuíto de Donington Park
Circuíto urbano de Detroit

O **circuíto de Detroit** foi o escenario do Gran Premio dos Estados Unidos unha carreira de automobilismo disputada nun circuíto de carreiras urbano na cidade de Detroit, Estados Unidos.

Na tempada  de Fórmula 1, disputáronse tres grandes premios nos Estados Unidos. Ademais do Gran Premio do oeste dos Estados Unidos e o de Las Vegas, o novo evento tivo lugar nun trazado montado cerca do Renaissance Center e o Cobo Area. O circuíto tiña 17 curvas, dúas pinzas pechadas e un túnel á marxe do río. Con todo isto, resultou ser máis lento que o circuíto de Mónaco. Sumado ao escaso ancho da pista e ás reducidas vías de escape, máis da metade da grella abandonou en cada carreira.

Na carreira inaugural, o norteirlandés John Marshall Watson resultou vencedor logo de comezar na décimo sétima posición. Na edición de 1986, Ayrton Senna sobrepúxose a unha picada para gañar a súa primeira de cinco carreiras nos Estados Unidos en seis anos. En , o evento deixou de formar parte do calendario da Fórmula 1 e foi incluído no campionato da CART, agora coa denominación **Gran Premio de Detroit**. A partir de 1992, a competencia cambiou de trazado e pasou a disputarse en Belle Isle, un parque da cidade sobre o río Detroit, sempre na fin de semana do Labor Day. O gran premio deixou de disputarse logo de 2001 debido a que se reduciron as vías pavimentadas na illa. En 2007 correuse de novo do Gran Premio de Detroit en Belle Isle, esta vez como parte da Indy Racing League e a American Le Mans Series.

A Trans-Am acompañou á Fórmula 1 e á Champ Car coa **Motor City 100**, unha das carreiras máis importantes do calendario.

### Todos os gañadores de Fórmula 1, no circuíto urbano e Detroit
Prehistoria da China

O territorio que actualmente ocupa a República Popular da China estivo poboado dende hai miles de anos. Atopáronse restos de homínidos que constitúen os antepasados máis remotos do hombre e os inicios da historia China. De feito, para moitos expertos cada vez está máis claro que este puido ser un dos escenarios, xunto con África, onde xurdiu a civilización humana. Así o demostran os restos atopados pertencentes ao home de Renzidong, de hai máis de dous millóns de anos; o home de Yuanmou de hi un millón setecentos mil anos; o home de Nihewan de hai un millón cincocentos mil anos; o home de Lantian de hai uns seiscentos mil anos; o home de Nanjing de hai medio millón de anos ou o Homo erectus pekinensis, o máis coñecido de todos eles, xa que cando se descubriu en 1929 identificouse como o "elo perdido" da evolución humana.

Posteriormente xurdirían outras culturas, como o home de Dali, que viviu en Yunnan hai entre 230.000 e 180.000 anos; o home de Maba en Cantón; o home de Fujian de hai uns 200.000 anos ou o home de Dingcun, na provincia de Shanxi, de hai uns 100.000 anos.

miniatura|dereita|Cultura de Longshan.
O *Homo sapiens* fixo a súa aparición hai uns 40.000 anos. O hombre da caverna superior, atopado en Zhoukoudian, viviu fai 18.000 anos e revela un grao de evolución de maior complexidade respecto a outras culturas do sur do país. Hai uns 10.000 anos comezouse a cultivar arroz no río Yangzi e pouco despois millo na provincia de Henan.

No VIII milenio a. C. as culturas da zona do val do río Amarelo fixéronse sedentarias. Un milenio despois comezaría a domesticación de animais. É o comezo do que actualmente coñecemos coma civilización chinesa, os primeiros vestixios da civilización han que acabaría asimilando en maior o menor medida as outras culturas xurdidas sur e oeste do país.

Entre o VII milenio a. C. e VI milenio a. C. xorden as primeiras civilizacións neolíticas, Peilikan e Cishan, precursoras da cultura de Yangshao, que se estendería polas actuais provincias de Gansu e Shaanxi, entre o V milenio a. C. e o III milenio a. C. Foi a primeira en abarcar unha grande área. Son característicos os seus obxectos en cerámica pintada, con inscricións que poderían ser o comezo dos caracteres chineses de escritura. Unha cultura semellante é a de majiayao, desenvolta en Gansu e Qinghai.
Luís Torras

**Luís Torras Martínez**, nado en Vigo o 29 de decembro de 1912 e finado na mesma cidade o 14 de xaneiro de 2024, foi un lonxevo pintor galego, con exposición permanente na céntrica e municipal Casa das Artes da súa cidade.
[miniatura|A obra de Torras pode apreciarse, nunha exposición permanente, no segundo andar da [Casa das Artes.]]
## Traxectoria
Fillo dun empresario catalán, naceu na rúa Afonso XIII de Vigo e estudou nos Maristas. Traballou no negocio familiar de cerería. Aprendeu a debuxar nunha academia de Vigo. En 1935 trasladouse a Madrid á Real Academia de Belas Artes de San Fernando. O estoupido da Guerra civil española colleuno de permiso de verán na casa. Incorporado ao exército, foi ferido en combate por dúas balas, que o deixaron xordo de xeito permanente. Rematada a guerra, en 1941, volveu a Madrid e obtivo o título de profesor de debuxo, traballando primeiro alí e desde 1954 na Escola Municipal de Artes e Oficios de Vigo.
[miniatura|[Escola Municipal de Artes e Oficios de Vigo, onde traballou Torras desde 1954.]]

Artista solitario, estivo afastado de cenáculos e certames. Torras fixo escasas exposicións, algunhas en Vigo e outras cidades de España. Foi obxecto dunha exposición antolóxica no Teatro García Barbón en 1985, institución para a que fixo na década dos sesenta, e tamén concorreu ás Bienais de Pontevedra.

Comezou nun realismo figurativo e evolucionou a unha síntese de factura exquisita, do que a mellor referencia podería ser Pancho Cossío, pola limpeza e xogo de luces dos seus bodegóns, ata pasar a un paisaxismo de ascendencia "fauve". Os elementos da natureza sintetízanse nas súas paisaxes. Foi tamén retratista.

A súa pintura atópase no Museo Raíña Sofía, na Colección Afundación, no Museo Municipal Quiñones de León, no Museo Provincial de Pontevedra, no Centro Galego de Arte Contemporánea, en coleccións privadas e, principalmente na Casa das Artes de Vigo, onde ten unha extensa exposición permanente, a Colección Torras, formada por 67 cadros, creada polo Concello de Vigo en 1998., mérito que non tivera un varón desde finais do século XX. Aínda que desde 2019 non saía da casa, camiñaba e seguía pintando en xuño de 2023. A parella tivo un fillo, Luis.

## Notas
## Véxase tamén 
### Bibliografía 
* 
* , Luis María (1989). *I Mostra Unión Fenosa*. A Coruña.
* 
* 
* 
* 
* , Bernardino de (1980). *Historia y crítica de las Exposiciones Nacionales de Bellas Artes*. Madrid.
* 
* 
* *20 años de arte en Pontevedra* (1989). Diputación Provincial de Pontevedra. ISBN 84-86845-29-7 .
*  

### Ligazóns externas 
* Páxina persoal 
* Bibliografía en *PintoresGallegos.com* .
San Vicente de la Barquera

**San Vicente de la Barquera** é un concello cántabro. No ano 2005 tiña 4.461 habitantes repartidos en 41.5&nbsp;km². Limita co mar Cantábrico e os municipios de Valdáliga, Herrerías e Val de San Vicente.
## Localidades 
* Abaño
* La Acebosa
* El Barcenal
* Gandarilla
* Hortigal
* Los Llaos
* La Revilla
* **San Vicente de la Barquera** (Capital), con 3.446 habitantes no 2008.
* Santillán-Boria

## Demografía
San Vicente é unha vila en constante aumento de poboación como mostran os gráficos:

miniatura|Ponte da Maza sobre a Ría
## Política
Julián Vélez (PP) é o actual alcalde do concello. Os resultados das eleccións municipais do ano 2003 e 2007 son:

* Alcalde electo: Julián Vélez González (PP, co apoio de IU).

* Alcalde electo: Julián Vélez González (PP).

## Economía
A maioría da poboación de San Vicente dedícase ó sector terciario, sendo o turismo unha das grandes fontes de ingreso.
[600px|miniatura|**San Vicente de la Barquera** a primeiras horas da mañá cos [Picos de Europa ao fondo]]
Dededo

**Dededo** é a cidade máis populosa da illa de Guam, no océano Pacífico. Segundo o censo estadounidense, a poboación de Dededo era de 46.000 persoas en 2004. A cidade está situada na meseta de coral do norte da illa.
Lorient

**Lorient** (en ) é unha cidade portuaria de Francia, situada na rexión da Bretaña. Esténdese por unha área de 17,48&nbsp;km², con 59.271 habitantes, segundo os censos de 1999, cunha densidade 3.391 hab/km².

Durante a segunda guerra mundial foi unha importante base de U-Boot alemáns. Foi practicamente destruída durante o conflito e foi reconstruída con criterios de urbanismo moderno: Espazos amplos, vías anchas e zonas verdes, aínda que tamén respectando os modelos tradicionais bretóns de arquitectura.

Famosa polo Festival Intercéltico de Lorient, que acolle artistas das nacións celtas modernas. Ten lugar nos primeiros días de agosto e cada ano se dedica a  homenaxear unha nación celta determinada.

## Demografía 
## Cidades irmandadas 
*  Ceske-Budejovice
*  Galway
*  Ludwigshafen
*  Ventspils
*  Vigo
*  Wirral
*  Denizli
Manuel Fernández Amado

**Manuel Fernández Amado**, nado en Ferrol o 14 de maio de 1950, é un ex-futbolista e adestrador galego.

## Traxectoria 
Comezou xogando na SCDR Galicia de Caranza, e en 1968 ficha polo Arsenal Club de Fútbol, un histórico equipo de Ferrol que daquela estaba en divisións galegas. En 1970 ficha polo Racing de Ferrol, na altura en Segunda división. Ao ano seguinte pasa ás filas do Celta de Vigo, co que fai o debut en primeira división o 19 de xaneiro de 1972. En 1975 ficha polo Español de Barcelona por 20 millóns de pesetas. En 1981 ficha polo CD Castellón e posteriormente regresa ao Racing ferrolán para rematar a súa vida deportiva como xogador.

Como adestrador, foi segundo adestrador do Racing de Ferrol, adestrador substituto en caso de despedimentos do titular, e tamén adestrador do filial ou de categorías xuvenís do equipo.

O seu fillo Manuel Fernández Anidos tamén foi futbolista, ao igual que o seu neto Manuel Fernández Arroyo, actuando os tres como centrocampistas.
Quique Costas

:*Para ver outras persoas chamadas Quique Costas, acuda á páxina de homónimos correspondente*.

**Enrique Álvarez Costas**, chamado **Quique Costas**, nado en Vigo o 16 de xaneiro de 1947 é un ex xogador de fútbol e adestrador galego.

## Traxectoria 
Comeza a xogar no equipo de afeccionados do Sociedade Deportiva Amanecer do Grove, logo pasa ás categorías inferiores do Celta de Vigo e en 1965, con 18 anos, debuta en segunda división co Celta. Estando neste equipo debuta na selección española de fútbol nun encontro o 11 de febreiro de 1970 contra a Alemaña do Leste, e tamén con el ascende a primeira división. En abril de 1971 ficha polo FC Barcelona, onde xogará nove temporadas, ata 1980.

Cando se retira adestrou o equipo filial do FC Barcelona B en diversas ocasións, a última ata 2007.

## Palmarés 
### Como xogador 
;Barcelona
* **Primeira División (1):** 1973/74.
* **Copa do Rei (2):** 1970/71 e 1977/78.
* **Recopa de Europa (1):** 1978/79.

### Como adestrador 
;Barcelona B
* **Segunda División B (2):** 1990/91, 2001/02.

## Vida persoal 
É pai dos tamén xogadores Quique Álvarez Sanjuán e Óscar Álvarez Sanjuán.

## Notas
Circuíto de Mosanto Park

O **Circuíto de Monsanto** foi un circuíto de 5.440&nbsp;km preto de Lisboa, en Portugal e acolleu o Gran Premio de Portugal.

O circuíto pasaba por distintas superficies facéndoo complicado para os pilotos e equipos. 
No trazado realizáronse carreiras entre 1954 e 1959 pero só esta última valeu para o Mundial de Fórmula 1.

### Todos os gañadores de Fórmula 1, no circuíto de Mosanto Park 
## Véxase tamén 
### Ligazóns externas 
* O circuíto en All Formula One Info
Mathilda May

**Mathilda May**, nada en París o 8 de febreiro de 1965, é unha actriz francesa. Foi recoñecida co galardón dos Premios César á mellor actriz revelación en 1988 por *O grito do moucho*.

## Filmografía 
* Nemo. (1984)
* Les Rois du gag. (1985)
* Lifeforce. (1985)
* Letters to an Unknown Lover. (1985)
* La Vie dissolue de Gérard Floque. (1987)
* La Passerelle. (1988)
* Trois places pour le 26. (1988)
* Naked Tango. (1990)
* Cerro Torre: Schrei aus Stein. (1991)
* Becoming Colette. (1991)
* Isabelle Eberhardt. (1991)
* Toutes peines confondues. (1992)
* Grosse fatigue. (1994)
* Le Voleur et la menteuse. (1994)
* La teta y la luna. (1994)
* Celluloide. (1996)
* The Jackal. (1997)
* Entrevue. (1999)
* Là-bas... mon pays. (2000)
* El cónsul Perlasca, TV. (2002)
* Love Express. (2004)
Liga ASOBAL 2007/08

A **tempada 2007/08 da Liga ASOBAL** foi a 18ª edición da liga profesional de balonmán en España. A competición comezou o 15 de setembro de 2007 e rematou o 14 de maio de 2008. O campión foi o BM Ciudad Real, que acadou o seu 3º título de liga.

## Clasificación final 

[miniatura|dereita|350px|[BM Valladolid fronte ó BM Ciudad Real, un dos grandes encontros da competición.]]

**Xog** = Encontros Xogados; **G** = Encontros Gañados; **E** = Encontros Empatados; **P** = Encontros Perdidos; **GF** = Goles anotados; **GC** = Goles recibidos; **Dif** = Diferenza; **PTS** = Puntos

## Estatísticas 
O FC Barcelona bateu, con 1.021 goles, o récord goleador dun equipo nunha soa tempada da Liga ASOBAL.

;Xogadores

* Táboa completa de goleadores

;Porteiro

* Táboa completa de porteiros

## Notas
Dayron Robles

miniatura|dereita|290px|Robles á esquerda da imaxe.
[miniatura|290px|dereita|Final de [110 metros valados en Pequín o 21 de agosto de 2008, o gañador é Robles.]] 
**Dayron Robles**, nado en Guantánamo o 19 de novembro de 1986, é un atleta cubano especializado nos 110 metros valados.

Dayron Robles é un atleta especializado nas carreiras de valados, de 1.92 m e 80&nbsp;kg de peso. Empezou a destacar a nivel internacional cando se proclamou en 2006 subcampión do mundo en pista cuberta en Moscova, sobre a distancia curta de 60 metros valados. Dous anos despois, nos mundiais de 2008 de pista cuberta, foi descualificado logo de frearse despois de botarse a correr ao coidar que fixera unha saída nula e non superar os valados.

O 12 de xuño de 2008 conseguiu o récord do mundo de 110 metros valados ao rexistrar 12"87, cun vento favorábel de 0.9&nbsp;m/s. A carreira disputouse no marco dunha proba internacional en Ostrava (República Checa). O anterior posuidor do récord do mundo era o chinés Liu Xiang que atesouraba 12"88, tres centésimas máis.

## Resultados 

## Notas 
## Véxase tamén 
### Ligazóns externas 
* Ficha de Dayron Robles na web da IAFF
Liga ASOBAL

A **Liga ASOBAL**, coñecida por motivos de patrocinio como **Liga Sacyr Asobal**, é a máxima categoría masculina da liga española de balonmán, a competición entre clubs de balonmán máis importante de España. Organizada dende o ano 1990 pola Asociación de Clubs de Balonmán de España (ASOBAL), é a herdeira da antiga División de Honra, que se disputou entre 1959 e 1990.

É considerada por algúns como a mellor liga de balonmán do mundo. Non ten a consideración de Liga profesional, polo que unicamente pode organizar a competición por delegación expresa e baixo a supervisión e control da Real Federación Española de Balonmán (RFEBM), que é quen ostenta a titularidade legal das competencias e a única que lle outorga o carácter de competición oficial.

O FC Barcelona é, con 27 títulos (19 baixo a denominación actual), o club que en máis ocasións gañou a liga ASOBAL. É, xunto co BM Ciudad Real, o único equipo que gañou todos os partidos dunha tempada. Ademais, o Barcelona ten o récord de 146 partidos consecutivos invictos (145 vitorias e un empate), que durou 4 anos, 10 meses e 26 días.

## Equipos participantes 
Na tempada 2019-20 os equipos participantes son:

## Historial 
### Competición europea 
## Palmarés 
### Palmarés ASOBAL 
### Palmarés da División de Honra + ASOBAL 
## Clasificación histórica 
Os equipos que militan na Liga Asobal durante a tempada 2011-12 están sombreados.

## Notas 
## Véxase tamén 
### Ligazóns externas 
* Web oficial Liga ASOBAL
Cabeza de Manzaneda, Cova, A Pobra de Trives

**Cabeza de Manzaneda** é un lugar da parroquia de Cova, no concello ourensán da Pobra de Trives. Segundo o IGE, en 2023 tiña 5 habitantes (4 homes e 1 muller).

## Historia
O lugar construíuse na década de 1960 para dar servizo á estación de montaña Manzaneda, e toma o nome do monte de Cabeza de Manzaneda. O lugar constitúeno establecementos hostaleiros e instalacións deportivas.

## Lugares e parroquias
### Lugares de Cova 
### Parroquias da Pobra de Trives
## Notas 
## Véxase tamén 
### Outros artigos 
* Lugares da Pobra de Trives
Ossa de Montiel

**Ossa de Montiel** é un concello español situado na provincia de Albacete. Atópase a 85&nbsp;km da capital da provincia.
En 2007 tiña 2.738 habitantes repartidos en 243,71&nbsp;km².

= Historia =
O 23 de febreiro de 2015, ás 17:16 hora local, a localidade foi o epicentro dun movemento sísmico producido a 15 quilómetros de profundidade. O tremor rexistrou unha magnitude 5,2 na escala de Richter e de intensidade 4 na escala de Mercalli, durante unha duración de case cinco segundos.

= Demografía =
Así evolucionou a poboación deste concello dende 1900:

## Festas populares 
* Do 16 ao 21 de agosto: días de Feira.
* 29 de abril: San Pedro Mártir de Verona.(Romaría).
* 29 de setembro: San Miguel Arcanxo.
Esterol

Os **esterois** son un subgrupo de esteroides que levan un grupo OH no carbono 3 do anel A . Caracterízanse por posuír o ciclopentanoperhidrofenantreno, o cal é un núcleo policíclico complexo que pode presentar enlaces dobres (insaturados) e ramificacións. Estas substancias atópanse en abundancia nos organismos vivos, sobre todo en animais e nalgunhas algas vermellas. Son solúbeis nos disolventes orgánicos, e posúen un elevado punto de fusión.

Entre os esterois destacan o colesterol e a vitamina D.miniatura|Núcleo básico dun esterol, co OH no carbono 3.|centro
## Notas
## Véxase tamén 
### Outros artigos
* Esteroide
O Cádavo, Sacos, Cerdedo-Cotobade

**O Cádavo** é un lugar da parroquia de Santa María de Sacos, no concello pontevedrés de Cerdedo-Cotobade. Segundo o IGE en 2015 tiña dez habitantes (tres homes e sete mulleres), tres menos ca en 2005.

Neste lugar atópase a capela do Anxo da Garda e a mámoa da Abeleira.

## Lugares e parroquias 
### Lugares de Santa María de Sacos 
### Parroquias de Cerdedo-Cotobade 
## Notas
A Vila de Arriba, Sacos, Cerdedo-Cotobade

**A Vila de Arriba** é un lugar da parroquia de Santa María de Sacos, no concello pontevedrés de Cerdedo-Cotobade. Segundo o IGE en 2015 tiña 81 habitantes (33 homes e 48 mulleres), 21 menos ca en 2005. É o lugar máis habitado da parroquia.

Alí atópase o petróglifo da Preiriña e o cruceiro de Vila de Arriba.

## Lugares e parroquias 
### Lugares de Santa María de Sacos 
### Parroquias de Cerdedo-Cotobade
## Notas
Enigma

**Enigma** pode referirse a:

* Enigma, mecanismo de cifrado empregado nos anos 30 por Alemaña.
* *Enigma*, un álbum do grupo de música estadounidense Ill Niño.
* Enigma Records, un selo discográfico estadounidense.
*Enigma, grupo musical.
**Enigma*, videoxogo para Linux.
Calva da Viña, San Xurxo de Sacos, Cerdedo-Cotobade

**Calva da Viña** é un lugar da parroquia de San Xurxo de Sacos, no concello pontevedrés de Cerdedo-Cotobade. Segundo o IGE, en 2015 tiña 10 habitantes (6 homes e 4 mulleres), o que supón unha diminución dunha persoa con respecto ó ano 2006.

## Lugares e parroquias 
### Lugares de San Xurxo de Sacos 
### Parroquias de Cerdedo-Cotobade 
## Notas
Distrito de Portalegre

O **distrito de Portalegre** é un distrito portugués pertencente na súa maior parte á provincia tradicional do Alto Alentexo, completándose con algúns concellos pertencentes ao Ribatexo. Limita ao norte co distrito de Castelo Branco, ao leste con España, ao sur co distrito de Évora e ao oeste co distrito de Santarém. Abrangue unha área de 6065&nbsp;km², que o converte no 6º maior distrito portugués. Conta cunha poboación residente de 119.543 habitantes (2006), sendo a súa capital a cidade de Portalegre.

O distrito de Portalegre subdivídese nos seguintes 15 concellos:
* Alter do Chão
* Arronches
* Avis
* Campo Maior
* Castelo de Vide
* Crato
* Elvas
* Fronteira
* Gavião
* Marvão
* Monforte
* Nisa
* Ponte de Sor
* Portalegre
* Sousel

Na actual división principal de Portugal en NUTS II, o distrito intégrase na rexión do Alentexo e todos os concellos, agás Sousel, pertencen á subrexión do Alto Alentexo. Pola súa parte, Sousel intégrase no Alentexo Central. En resumo:

* Rexión do Alentexo
** Alentexo Central
*** Sousel
** Alto Alentexo
*** Alter do Chão
*** Arronches
*** Avis
*** Campo Maior
*** Castelo de Vide
*** Crato
*** Elvas
*** Fronteira
*** Gavião
*** Marvão
*** Monforte
*** Nisa
*** Ponte de Sor
*** Portalegre

## Patrimonio 
* Castelo, acueduto e muralla de Elvas
* Castelo e muralla de Marvão
* Castelo e catedral de Portalegre
* Castelo de Castelo de Vide
* Cidade romana de Ammaia

## Véxase tamén 
### Ligazóns externas 
* Goberno Civil de Portalegre (en portugués)